b"\n_START_ARTICLE_\nAntonio Miguel Mateu Lahoz\n_START_SECTION_\nTraject\xc3\xb2ria\n_START_PARAGRAPH_\nMateu Lahoz va comen\xc3\xa7ar a arbitrar el 1992. Despr\xc3\xa9s de passar per totes les categories regionals va arribar a Tercera Divisi\xc3\xb3 on va estar tres temporades de 1999 fins a 2002. Com a \xc3\xa0rbitre de Segona B va estar tan sols les temporades 2002/03 i 2003/04. A Segona Divisi\xc3\xb3 hi va ser quatre anys (2004/08). A la campanya 2007/08 va quedar molt ben classificat i va ser l'\xc3\xbanic col\xc2\xb7legiat que va aconseguir ascendir a Primera Divisi\xc3\xb3. Va debutar a la Primera Divisi\xc3\xb3 d'Espanya el 13 de setembre de 2008 al partit entre el Sevilla FC i el Real Sporting de Gij\xc3\xb3n (4-3)._NEWLINE_Mateu Lahoz es caracteritza per un arbitratge poc usual en el futbol espanyol, ja que el valenci\xc3\xa0 sempre est\xc3\xa0 disposat a dialogar amb els futbolistes i a contemporitzar l'\xc3\xbas de les mesures disciplin\xc3\xa0ries (amonestacions i expulsions), per tal motiu ha estat elogiat (i tamb\xc3\xa9 criticat) per diversos mitjans de comunicaci\xc3\xb3, futbolistes i entrenadors; menci\xc3\xb3 especial mereix la felicitaci\xc3\xb3 de l'entrenador del Reial Madrid Club de Futbol, Jose Mourinho._NEWLINE_Va dirigir el partit de tornada de la Supercopa d'Espanya de 2012 entre el Reial Madrid Club de Futbol i el Futbol Club Barcelona (2-1).\n_START_SECTION_\nInternacional\n_START_PARAGRAPH_\nDes de l'1 de gener de 2011 \xc3\xa9s \xc3\xa0rbitre FIFA. El seu primer partit internacional va ser un amist\xc3\xb3s entre It\xc3\xa0lia i Anglaterra sub-21 el 8 de febrer de 2011."